钦定古今图书集成/明伦汇编/官常典/第275卷 > 马京
## 钦定古今图书集成/明伦汇编/官常典/第275卷 > 马京

按《明外史》本传：“京，武功人。洪武中，以进士授翰林编
修，历左通政、大理寺卿。建文中，左迁四川按察佥事。
永乐元年，召为行部左侍郎。皇太子守北京，命兼辅
导，尽诚翊赞。皇太子甚重之，高煦数毁之，帝谪戍广
西。既至，犹坐前事下狱。许思温，字叔雍，吴人。由国子
生署刑部主事，累迁北平按察副使。靖难时，有城守”
劳。擢刑部左侍郎，改吏部兼赞善。亦以汉、赵二王谮
下狱，二人皆瘐死。仁宗立，赠京少傅，谥“文简”，赠思温
尚书。授其子俊太常赞礼郎，进学翰林。